**COLEGIUL NAŢIONAL «ECATERINA TEODOROIU» –TÂRGU-JIU**

**R AP O RT**

**privind activităţile Catedrei de limba şi literatura română – limba latină**

**în anul şcolar 2012-2013**

Având în vedere programa şcolară, programul managerial al Colegiului Naţional «Ecaterina Teodoroiu»  şi recomandările pe linie de specialitate transmise de ISJ Gorj, Catedra de limba şi literatura romană – limba latină a desfăşurat, în anul şcolar 2012-2013, o activitate susţinută, reflectată în rezultatele obţinute pe plan local şi naţional, la diferite competiţii, concursuri, olimpiade.

1.În primul rând s-a avut în vedere parcurgerea integrală şi ritmică a materiei, la toate clasele şi specialităţile, conform planificărilor semestriale şi obiectivelor propuse ; folosirea unui bogat material didactic ; îmbogățirea fondului de carte școlară atât la biblioteca liceului cât și la sala de limbă și literatură română.

2.S-a avut, de asemenea, în vedere aplicarea unor metode active, intens participative, în vederea însuşirii corecte de către elevi a normelor de ortografie şi punctuaţie, a deprinderilor de lectură, a capacităţii de a realiza texte nonliterare, a cultivării constante a gustului pentru lectură şi studiu.

3.S-au organizat la nivelul colegiului diferite acţiuni de promovare a cărţii, în colaborare cu Biblioteca şcolii şi pentru decernarea premiilor în cadrul festivităţii de sfârşit de an şcolar, prin Asociaţia Părinţilor din unitate. S-a urmărit permanent antrenarea unui număr cât mai mare de elevi în promovarea lecturii de specialitate, prin întocmirea fişelor de lectură atât la Biblioteca şcolii noastre (unde sunt înscrişi peste 800 elevi) cât şi la Biblioteca Judeţeană ,,Christian Tell”.

4.Periodic au avut loc întâlniri cu scriitori și lansări de carte la care au participat în mod deosebit elevii cu aptitudini de creație literară – acțiuni realizate fie în cadrul școlii, fie la Biblioteca Județeană „Christian Tell” sau Centrul de Cultură și Artă „Constantin Brâncuși”.

5.Permanent am avut în vedere antrenarea elevilor în pregătirea şi susţinerea concursurilor şi olimpiadelor şcolare, la care s-au obţinut rezultate bune şi foarte bune.Menţionăm următorii elevi participanți la Concursul de limbă, comunicare și literatură română „G.Călinescu”, ediția 2013. Au obținut următoarele rezultate: *Premiul III* – Alexandrescu Ionela (XIF), *Mențiuni*: Cojocărescu Roxana, Volintiru Arleta (XH), Oiță Daniela și Nan Georgiana (IX F), Pătrașcu Naina (IX A).

La olimpiada judeteana de limba latină, au participat elevii Staicu Elena Adela (IX), Necsoiu Maria Adelina (IX) și Dodescu Adelina (X), pregatiti de dna prof. Filip Ramona Mihaela.

6.Potrivit graficelor, s-a desfășurat pregătirea elevilor de clasa a XII-a în vederea susţinerii examenului de bacalaureat, la care colegiul nostru a înregistrat o promovabilitate de 99%.

7.S-a editat un nou număr al revistei*STUDIUM (1-2, 2013),*conținând materiale aparținând elevilor și unor cadre didactice. Revista a obţinut la etapa judeţeană *Locul I .*

8.Periodic, echipe de elevi de la colegiul nostru au participat la diferite acțiuni organizate la nivel de municipiu și județ, precum Concursul de eseuri ,,Mihai Eminescu” organizat de Biblioteca Judeţeană «Christian Tell », cu prilejul Zilei Naţionale a Culturii Române, la 15 ianuarie 2013, de Centrul Județean pentru Conservarea și Promovarea Culturii Tradiționale Gorj (Festivalul Internațional „Tudor Arghezi”, 20-22 mai 2013), Teatrul Dramatic „Elvira Godeanu” (Concursul de teatru școlar, Premiul II, 2013)

9.Creaţiile literare (poezie, proză, dramaturgie, eseuri) ale elevilor noştri au obţinut premii valoroase atât la la Concursul Judeţean de Creaţie Literară organizat de ISJ Gorj, la Tismana, la 18 mai 2013, cât şi la etapa naţională, din partea MEITS, primind diplome şi favoarea de a fi publicaţi în revista *Săgetătorul* . La etapa județeană a ***Concursului de creație literară «Tinere condeie»*** s-au obținut urmîtoarele premii :

**Locul I** : Bâzoc Diana (XII) – pentru debut în volum, „La țărmul pleoapei” (poezie), Vlădulescu Denisa Andreea – grupaj de poezii și reportaj (XI), Brașoavă Dana Ștefania – grupaj de poezie (X), Zamfir Mihai Adrian – nuvelă (X H), Popa Emil Alexandru – teatru (XA) ; **Locul II** : Iriza Alexandra, XI C (eseu), Torop Denisa, XI C (eseu), Becheru Ionela, XI C (eseu), Suditu Florina – grupaj poezie (XII), Brașoavă Dana Ștefana – proză (X) . **Locul III** : Mănoiu Ionela - grupaj poezie (XC), Ciobotea Elena, X C (poezie), Vâlceanu Mihnea – grupaj poezie (XA), Gâra Elena Andrada – grupaj poezie (XH), Dajulescu Simena, XI C (eseu).

10.La Concursul Naţional de Creație Literară, de la nivelul ministerului, au obținut **Premiul I** pentru debut în volum elevele : **Bâzoc Diana** (XIIA), autoarea cărții *La țărmul pleoapei*(Ed. Măiastra, Tg.-Jiu, 2013), și **Vlădulescu Denisa Andreea** (XI C), autoarea plachetei lirice *Cu planeta în cer*(Ed. Contrafort, Craiova, 2013).

11.Un alt aspect al activității catedrei privește antrenarea elevilor cu vocaţie la activităţile Filialei de Ştiinţe Filologice Gorj, în cadrul căreia şi-au citit propriile creaţii elevele Bâzoc Diana și Vlădulescu Denisa, lansându-şi chiar o carte de poezii, *LA ȚĂRMUL PLEOAPEI* (Ed. Măiastra, 2013) eleva **Diana Bâzoc**, recomandată fiind, pe coperta a IV-a a volumului, de dl. prof. dr. Z.Cârlugea.

Tot în cadrul **Filialei de Filologie**, au fost editate trimestrial 4 numere ale revistei de cultură *Portal-MĂIASTRA,* editată în parteneriat cu Centrul Județean pentru Conservarea și Promovarea Culturii Tradiționale Gorj, în paginile căreia au fost promovate lucrări ale profesorilor și elevilor noștri.

12.Menționăm, de asemenea, participarea membrilor catedrei la activitățile Cercului metodic de specialitate, la unele inspecții școlare în municipiu și județ, precum și la desfășurarea testelor naționale / examenului de bacalaureat.

Acestea toate constituie partea cea mai vizibilă a activităţii desfăşurate de catedra de limba şi literatura română – limba latină în anul şcolar 2012-2013.

Responsabil de catedră

*Prof. dr. Zenovie Cârlugea*